# name
Incorporació de revistes publicades per la UB en el dipòsit RACO. Octubre 2006

# metadata.dc.description[].value
Imatge utilitzada per fer publicitat de novetats  del CRAI de la Universitat de Barcelona - Vitrina Octubre 2006

# metadata.dc.description.abstract[].value
(02/10/2006) Seguint la línia del RECERCAT, (dipòsit institucional cooperatiu de documents digitals en matèries de recerca), el Consorci de Biblioteques Universitàries de Catalunya (CBUC) i el Centre de Supercomputació de Catalunya (CESCA), han posat en marxa el projecte RACO: Revistes Catalanes amb Accés Obert, en el qual participa activament la Universitat de Barcelona. El RACO neix com un dipòsit des del qual es poden consultar en accés obert, els articles a text complet de revistes científiques, culturals i erudites catalanes. 
La principal finalitat de RACO és augmentar la visibilitat i consulta de les revistes que inclou i difondre la producció científica i acadèmica que es publica en aquestes revistes. Els seus principals objectius són: 
- Impulsar l’edició electrònica de revistes catalanes. - Ser la interfície que permeti la consulta conjunta de totes les revistes. - Facilitar els instruments per a la seva preservació. RACO funciona amb el programa de codi lliure OJS, desenvolupat pel Public Knowledge Project (PKP) amb l’objectiu de fomentar l’accés a la investigació, facilitant la gestió i publicació de revistes científiques. Aquesta aplicació permet fer, entre d’altres, cerques per autor i/o títol d’article, títol, matèria o institució editora de la revista. De cadascun dels articles es pot consultar la citació bibliogràfica recomanada, les estadístiques de consulta, les metadades que el descriuen, etc. Així mateix, ofereix la possibilitat de subscriure's al servei d'alerta de qualsevol de les revistes que inclou per rebre per correu electrònic l’avís de nous números publicats i recomanar lectures a companys. 
Els articles a text complet inclosos en aquest dipòsit són d’accés lliure i propietat dels seus autors i/o institucions editores, i per tant, qualsevol acte de reproducció, comercialització, comunicació pública o transformació total o parcial necessita el consentiment exprés i escrit d’aquests. En aquests moments la UB és present en el projecte amb els títols següents: - BID : textos universitaris de biblioteconomia i documentació 
- Ebre 38 : revista internacional de la Guerra Civil, 1936-1939 - LSC – Llengua, societat i comunicació 
i en breu s'hi incorporarà la revista Gimbernat : Revista Catalana d'Història de la Medicina i de la Ciència.

# metadata.dc.rights[].value
cc-by (c) Universitat de Barcelona. CRAI, 2006

# metadata.dc.title[].value
Incorporació de revistes publicades per la UB en el dipòsit RACO. Octubre 2006

# metadata.dc.title.alternative[].value
Activa participació de la UB en el Projecte RACO: Revistes Catalanes amb Accés Obert